**műszaki leírás**

az

***„A Budapesti Történeti Múzeum által a 2017-2020. évben (36 hónap) végzendő régészeti feltárási munkákhoz kapcsolódó gépi földmunka végzése”***

tárgyú közbeszerzési eljárásban

A régészeti szakfeladatok ellátásához az régész/ásatásvezető régész irányítása mellett terepi vagy speciális városi körülmények között az alábbi feladatokat kell elvégezni:

1. **Humuszréteg eltávolítása**

A régészeti célú humuszoláshoz hozzá tartozik a humuszréteg eltávolítása (az altalajig vagy a régészeti rétegek jelentkezéséig), mely földmunkagépekkel történik. A munkafolyamatot a lelőhely szélességében, a lelőhely tengelyével párhuzamosan, a feltárást vezető régész/ásatásvezető régész által meghatározott módon rétegesen kell végezni, hogy az esetlegesen a humuszban lévő régészeti jelenségek is észlelhetők és kijelölhetők legyenek, illetve a humusz és a szubhumusz elválasztása biztonsággal történhessen. A humuszrétegben előkerülő objektumok helyét régész jelöli ki, és a további mélyítést ezek figyelembevételével, helyük megőrzésével lehet csak folytatni. A forgó felsővázas földmunkagépnek képesnek kell lennie tengelye körül 360°-ban elforogni és a humuszoláshoz rézsűkanállal kell rendelkeznie. A lehumuszolt és a mélyebb rétegekből eltávolított földet – a terület nagyságától és a szállítási távolságtól függően – terepi munkavégzésre alkalmas billenős teherautókkal vagy a földmunkagéppel erre a célra előre kijelölt területen kell deponálni. A humusznak külön depóniát kell biztosítani, és humuszolás során állandó figyelemmel kísérni, hogy ne keveredjen egymással az egyes depóniák földanyaga. A teljes munkafolyamat alatt gondot kell fordítani arra, hogy a lelőhelyen (nyomvonalban) elhelyezett határpontokat az ásatás teljes időtartama alatt meg kell őrizni.

1. **Gépi nyesés**

A munkafolyamat végén egyenletes felszíntükrű, tereplépcsőktől mentes – kivéve, ha ezt köztes régészeti jelenségek szükségszerűvé teszik – felszínt kell kialakítani. A gépi nyesés során figyelemmel kell lenni a korábban már kijelölt objektumokra, körvonalukat és jelzésüket meg kell őrizni, hasonlóan meg kell őrizni az ásatás területét kitűző karókat. A gépi nyesést rézsűkanállal felszerelt forgóvázas kotrógéppel kell végezni.

1. **Egyedi felületkészítés munkagépekkel**

Az olyan régészeti objektumoknál, melyek bontása omlásveszéllyel járhat (pl. kutak, mély árkok), illetve ahol ezt jogszabály előírja, a munkagépek talajtípustól és/vagy talajállapottól függően 45-60°-os hajlású, illetve éllépcsős, bontási rézsűket alakítanak ki. Amennyiben a helyszíni területi adottságok ezt nem teszik lehetővé – a régészeti szakmai szempontból hátrányosabb faanyagú zsaluzást kell választani. A munkagépek segítik a mélyben történő bontás során kitermelt föld gépi kiemelését és elhordását, és közreműködnek a metszetfalak kialakításában is az ásatásvezető régész útmutatásai alapján.

1. **Eseti jellegű földmunkák**

* ásatási terület megközelíthetőségének, járhatóságának biztosítása
* növényzet eltávolítása (bozót-cserjeirtás)
* kitermelt talaj visszatömörítése előírt minőségben

1. **Gépek kezelése, karbantartása**

A nyertes ajánlattevő köteles az adott ásatáshoz szükséges gépekhez gépkezelőt biztosítani és a munkagépeket, egyéb berendezéseket (pl. bontókalapács) működőképes állapotban biztosítani, karbantartásukról gondoskodni.

1. **A munkagépek műszaki jellemzői, feladatai:**

Forgó felsővázas kotró

* teljesítmény: 44-90 kW
* gumikerekes rakodógép
* tengelye körül 360o-ban körbeforog
* hidraulikus működésű gém
* szerelékek: rézsűkanál, bontó-törőfej, iszapoló kanál
* feladatai: földkitermelés, tükörképzés, felrakás, közművesített városi területen való munkavégzés, városi forgalomban való közlekedés biztosítása

Tehergépjármű

* billenő plató
* 4-10 tonna teherbírás
* közlekedés, teherszállítás és önálló lerakás nehéz terepviszonyok között
* közművesített városi területen való munkavégzés

Homlokrakodó

* 1 m3-es kanál
* feladata: hosszirányú talaj kitermelés, összetolás, felrakás valamint depónia képzése és rendezése, nagy tömegű földszállítás

Univerzális mini földmunkagép

* könnyű fordulékonyság, manőverezhetőség
* feladata: kis területen, szűk körülmények között történő földmunka (kiemelés, szállítás, felrakás) elvégzése